አረቦች ቢልቂስ የሚሉት ‹‹ቢልቅስን‹‹ እንጂ ‹‹ማልክት ሽባን‹‹ አይደለም፣ ነው የምሎት፡፡ በደንብ ያዳምጡ! ንግሥተ-ሳባ ማለት “የሳባ ከተማ ወይም ሀገር‹ ንግሥት”‹ ማለት እንጂ እናትና አባትዋ ያወጡላት ስም አይደለም፡፡ ክብረ ነገሥቱ “ማክዳ” የሚለው እሱዋኑ ነው፡፡ “ማክዳ” ግን የስድብ ስም ነው፡፡ ልጅዋ ምኒልክ እስራኤል ሄዶ ወደ ኢትዮጵያ ሲመጣ 40 ሺህ እሰራኤሎችን ይዞ ስለተመለስ፣ የውጪ ሰዎችን ይዞ መምጠቱን እና የወገኖቻቸውን የነ ኢትዮጵን ስርወመንግሥት ጥሎ አዲስ የሰለሞንን ስርወመንግሥት ሊመሰርት ማቀዱን ያልወደዱ የአዘቦና ራያ ሰዎች ስለተዋጉት ርስዋ በሰተጀርባ መጥታ፣ ወገኖችዋን ኢትዮጵያውያኖችን ክዳ፣ ለልጀዋና እሱ ከእስራኤል ይዞአቸው ሰመጣው አጋዝያን አግዛ ስለተዋጋቻቸው “ማክዳ” “ከሃዲዋ” አሉአት፡፡ ይህን ከዚህ በፊት ሰምተው ካላወቁ አሁን ይወቁት፡፡ ዝም ብለው የመሪራስ አማን ፈጠራ ነው ሲሉ አይክረሙ፡፡ ሳባ ወይም ማክዳ መጠሪያ ስምዋ ካልሆነ፣ ታዲያ ስምዋ ማነው? እናትና አባትዋ ስም ሳያወጡላት “እገሊት!” ወይም “አንቺ ልጅ!” እያሉ ነበር እንዴ፣ የሚጠሩዋት? ወደዱም ጠሉም፣ ይህን ተቀበሉ አልተቀበሉም፣ ስለዚህ ከዚህ ቀደም አነበቡም አላነበቡም፣ መሪራሰ በአገኙት ታሪከነገሥት ዘ ኢትዮጵያ ላይ የተመዘገበው ስምዋ “ኢትያኤል” ነው፡፡ በሱባ ቁዋንቁዋ “ኢትያኤል” ማለት “የእግዜር ስጦታ” ነው፡፡ ቢልቂስ ግን ንግሥተነገሥታት ኢትያኤል በየመን ላይ ሾማ ያነገሠቻት ዘረ,-ኢትዮጵያዊት ሴት ናት፡፡ ይህኛውን ሀቅ፣ ማለትም ቢልቅስና ኢትያኤል ሁለት የተለያዩ ሴቶች ስለመሆናቸው ከመሪራስ መጻህፍት ውጪ ስመ-ጥሩዎቹን ባለታሪኮች እነ ስርገው ሃበለሠላሴን ጠቅሼ አስረግጬ ከትቤዋለሁ፡፡ መጽሀፌ ውሰጥ ገብተው ይመልከቱ፡፡ አረቦች (የመኖች) እና እርስዎ ቢልቂስን አረብ ነች የምትሉት ፍጽም ሀሰት ነው፡፡ ቢልቂስ፣ እናትዋ ኢትዮጵዊት የሆነች አባትዋ የየመን ንጉሥ የነበር፣ አባትዋ ሲሞት አለቃዋ ኢትያኤል (ንግሥተ-ሳባ) በየመን ግዛትዋ ላይ ያነገሠቻት ሴት ነች፡፡ አረቦች እንኩዋን በውናቸው በህልማቸውም የሴት ንገሥት ሾመው አያውቁም፡፡ እንኩዋን ድሮ እስቲ ዛሬ በወንዶች ላይ የነገሠች አንዲት የአረብ ንግሥት ያሳዩኝ፡፡ ሴትን ያነገሥን ስልጡኖቹ እና ረቂቅዎቹ፣ በሴት ልጅ ነጻነት አማኞቹ፣ እኛ ኢትዮጵያውያን ብቻ ነን፡፡ ዐራት ነጥብ፡፡
